Ministerstvo vnútra
Slovenskej republiky
___________________
Číslo: KM - 1- 5/Vl - 2005

Materiál na rokovanie vlády 
Slovenskej republiky           

N á v r h 

na odvolanie Ing. Štefana Kužmu z funkcie prednostu Obvodného úradu v Prešove a na vymenovanie Ing. Pavla Slaninku  do tejto funkcie              

Podnet	Obsah materiálu	
		
podľa § 2 zákona č. 515/2003 Z. z.	1. Návrh uznesenia vlády	
o  krajských úradoch a obvodných úradoch 	2. Predkladacia správa	
a o zmene a doplnení niektorých zákonov	3. Charakteristika	
	4. Návrh komuniké	

Predkladá:

Vladimír Palko 
minister vnútra
Slovenskej republiky

Bratislava 8. februára 2005
Vláda Slovenskej republiky

Uznesenie vlády Slovenskej republiky

číslo............

zo dňa..........

  
k návrhu na odvolanie Ing. Štefana Kužmu z funkcie prednostu Obvodného úradu v Prešove a na vymenovanie Ing. Pavla Slaninku  do tejto funkcie

Číslo materiálu:
Predkladateľ:	minister vnútra	

Vláda

A.	odvoláva 
A.1. Ing. Štefana Kužmu
	     z funkcie prednostu Obvodného úradu v Prešove 
dňom 14. februára 2005

B.	vymenúva 
B.1. Ing. Pavla Slaninku
	     do funkcie prednostu Obvodného úradu v Prešove 
dňom 15. februára 2005.

Vykonajú: 	predseda vlády
minister vnútra

Predkladacia správa

Podľa ustanovenia § 2 zákona č. 515/20003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Prednostu Obvodného úradu v Prešove Ing. Štefana Kužmu vláda Slovenskej republiky na rokovaní 2. februára 2005 uznesením číslo 95  vymenovala do funkcie štátneho tajomníka Ministerstva výstavby a regionálneho rozvoja Slovenskej republiky. 
Vláda Slovenskej republiky na svojom rokovaní dňa 2. decembra 2003 schválila uznesením číslo 1153 kritériá na funkcie prednostov krajských úradov a obvodných úradov a zásady postupu navrhovania kandidátov na funkcie prednostov krajských úradov a obvodných úradov.
Minister vnútra zriadil na základe citovaného uznesenia vlády komisiu na výber kandidátov na funkciu prednostov krajských úradov a obvodných úradov ( ďalej len „komisia“ ). 
Komisia vyhodnotila navrhovaného kandidáta v zmysle vládou schválených kritérií a zásad a konštatovala, že spĺňa kritériá na funkciu prednostu obvodného úradu a taktiež vyhovel psychodiagnostickým testom.
Bezpečnostná previerka na funkciu prednostu obvodného úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov. 
Odporúčame Ing. Štefana Kužmu odvolať z funkcie prednostu Obvodného úradu v Prešove dňom 14. februára 2005 a vymenovať Ing. Pavla Slaninku do tejto funkcie dňom 15. februára 2005.
Kandidát na funkciu prednostu Obvodného úradu v Prešove súhlasí so zverejnením údajov uvedených v charakteristike kandidáta, i keď  obsahuje osobné údaje podľa § 9 zákona číslo 211/2000 Z. z. o slobodnom prístupe k informáciám.

Ch a r a k t e r i s t i k a
kandidáta na funkciu prednostu Obvodného úradu v Prešove

MENO, PRIEZVISKO          	:  Ing. Pavel Slaninka   

NARODENÝ                         	:   v roku 1963

DOKONČENÉ VZDELANIE	:	Vysoká škola technická v Košiciach,
(špecializácia, rok)                		Strojnícka fakulta, 1987

TERAJŠIE POVOLANIE :	riaditeľ odboru na Úrade práce, sociálnych vecí a rodiny      v Prešove

PRIEBEH ZAMESTNANIA :	ZPA Prešov, robotník 1981-1982
	                                             IMOVA  Sabinov, konštruktér, 1987-1990	
                                                        IPOR, š. p.  Prešov, konštruktér, 1990 
                                                        Obec Uzovský Šalgov, starosta, 1990-1998 
 	Okresný úrad v Sabinove, prednosta 1998-2003
Úrad práce, sociálnych vecí a rodiny v Prešove, riaditeľ odboru od 12.1.2004 - doteraz

INÉ KVALIFIKAČNÉ PREDPOKLADY : -

ZNALOSŤ CUDZÍCH JAZYKOV :	ruský jazyk – stredný stupeň

FUNKCIE V MIESTNEJ ŠTÁTNEJ SPRÁVE (SAMOSPRÁVE) : 
starosta obce, prednosta okresného úradu, riaditeľ odboru na úrade práce, sociálnych vecí a rodiny

Bratislava  8. februára 2005

Návrh komuniké

Vláda Slovenskej republiky na svojom rokovaní dňa ........... prerokovala a schválila návrh na  odvolanie Ing. Štefana Kužmu z funkcie prednostu Obvodného úradu v Prešove a              na vymenovanie Ing. Pavla Slaninku do tejto funkcie.              
Podľa ustanovenia § 2 ods. 5 zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov vláda odvolala Ing. Štefana Kužmu z funkcie prednostu Obvodného úradu v Prešove dňom 14. februára 2005, ktorý je dňom 15.2.2005  vymenovaný do funkcie štátneho tajomníka  Ministerstva výstavby a regionálneho rozvoja SR a vymenovala Ing. Pavla Slaninku do funkcie prednostu Obvodného úradu v Prešove dňom 15. februára 2005.  

Úvodné slovo

k návrhu na odvolanie Ing. Štefana Kužmu z funkcie prednostu Obvodného úradu v Prešove a na vymenovanie Ing. Pavla Slaninku do tejto funkcie              

Vážený pán predseda vlády,  vážená vláda,

na dnešné rokovanie vlády Slovenskej republiky predkladám návrh na odvolanie Ing. Štefana Kužmu prednostu Obvodného úradu v Prešove, ktorý je dňom 15. februára 2005 uznesením vlády Slovenskej republiky číslo 95 z 2.2.2005 vymenovaný do funkcie štátneho tajomníka Ministerstva výstavby a regionálneho rozvoja SR. 
Súčasne v súlade s § 2 zákona číslo 515/2003 Z. z. o krajských úradoch a obvodných úradoch a o zmene a doplnení niektorých zákonov  predkladám návrh na vymenovanie Ing. Pavla Slaninku do funkcie prednostu Obvodného úradu v Prešove dňom 15. februára 2005. Navrhovaný  spĺňa kritériá na funkciu prednostu obvodného úradu a taktiež vyhovel psychodiagnostickým testom.

	
    MINISTER VNÚTRA
SLOVENSKEJ REPUBLIKY
      
      Vladimír  P a l k o	

 Bratislava 8. februára 2005		                                                                                 Číslo:	

Vážený pán predseda vlády,

v prílohe predkladám	na rokovanie vlády Slovenskej republiky návrh na odvolanie Ing. Štefana Kužmu z funkcie prednostu Obvodného úradu v Prešove a na vymenovanie Ing. Pavla Slaninku do tejto funkcie. Uvedený návrh nadväzuje na vymenovanie Ing. Štefana Kužmu do funkcie štátneho tajomníka Ministerstva výstavby a regionálneho rozvoja Slovenskej republiky.

S úctou

Vážený pán
Mikuláš  Dzurinda
predseda vlády
Slovenskej republiky
Bratislava